טיסה לחו"ל-המדריך לטיס החובב



פרק ז- סיכום

סיכום או פתח דבר ?.

המסמך שזה אתה הגיע לסיומו-"טיסה לחו"ל- המדריך לטייס החובב", אינו אלא פתיחת דלת

(או פקיחת עיניים) לטיס החובב הישראלי אשר צריך עכשיו לקחת את היוזמה לידיו ולצאת לטיסה לחו"ל.

אמנם אין די בתיאור מילולי ואפילו בצרוף מפות אך זהו אחד מהצעדים שיובילו אותך בסופו של דבר לאזור אומץ ולהגשים את חווית הטיסה המקוננת בלב כל טייס פרטי.

כפי שראית, יש לבצע עבודת הכנה לטיסה זו, וההנחיות המצורפות בפרקי המדריך יאפשרו לך להכיר ולבצע הכנות אלה. אך לא די בידיעה ובבצוע ההכנות. כמו בכל נושא מורכב יש לבצע אותו בשלבים.

אם הנך טייס ללא ניסיון בינלאומי אזי אנו ממליצים לך להתקדם לפי השלבים הבאים:

שלב ראשון:
לטוס לקפריסין ובחזרה עם מדריך.

שלב שני:
לטוס לרודוס ובחזרה עם טיס נוסף במושב ימין.

שלב שלישי: 
השתתף באחד מהראלים השנתיים שמארגנת אגודת התעופה.

שלב רביעי:
השמיים הם הגבול.

האם המדריך יכול לעזור גם לטייסי IFR ? אין ספק. אך הידע הנדרש מטייס  IFR הוא רב יותר ומורכב יותר, ואסור לו להסתמך על מסמך זה בלבד.  הטסת המטוס בעזרת מכשירים, הניווט בעזרת מכשירי הניווט השונים,  הביטויים השגורים בקשר, התלות בהנחיות הבקרים והטכניקה הדרושה לגישות מכשירים לשדה, הם לאין ארוך מסובכים יותר ונמצאים בכמה דרגות מעל ההנחיות לטיסת VFR .

כרגיל, לפני סיום ברצוני להודות לכל אלה שבעזרתם ניתן היה להגיע למצב בו יכולנו להעלות על הכתב את המדריך.

ראשית לגד יצחק ודוד גורודצקי שהשתתפו איתי בטיסה (הראשון מוינה לישראל והשני מישראל לוינה), ושרבות מההנחיות הם פועל יוצא של טיסתם.

שנית ברצוני להודות למארגני הראליים השנתיים של אגודת התעופה: שמחה רשף, חיים דגן, יוסי הומל, אלי דולב, דרור ארצי ויגאל מירב ( וסליחה עם אלה ששכחתי להזכיר ), שבזכות התמסרותם והאנרגיה הרבה שהם משקיעים בארגון הראליים , מאפשרים הם לנו ליהנות ולצבור ניסיון וחוויות בטיסות בינלאומיות. 

גם לא נשכח את מדריכי הטיסה בארץ שבלעדיהם היינו ככל האדם דבוקים לקרקע בכוח המשיכה. 

ולסיום מי אם לא לאישתי שסובלת את השיגעון הזה מבחינה כספית ורגשית. (לוינה היא מגיעה בטיסה מסחרית. לדבריה יש גבול לכל דבר)

ניתן לראות את המדריך כמסמך הכולל שני מרכיבים: 

המרכיב הראשון הוא מסמך כללי של הנחיות כלליות, מזג אויר, קשר והתנהגות, אשר מתאימים לכל יציאה לחו"ל.

המרכיב השני הוא חומר ספציפי לטיסה בנתיבים מסוימים-חיפה רודוס, רודוס סלוניקי, סלוניקי ווינה ובחזרה.

אנו מקווים להרחיב את היריעה בהמשך ולכלול בעתיד גם את הנתיבים מרודוס לקורפו, קורפו קטניה, קורפו דוברובניק וכו'.

לסיכום, אין לנו אלא לאחל, לכל אלה שייצאו בעתיד לטיסה לחו"ל, טיסה בטוחה וחוויה מהנה.

